  Туспуктэм: Удмуртиысь тазалыкез утёнъя министерстволэн пресс-службаез Наталия Сильвестрова Алнаш ёросысь Асан Техникум черкогуртын выль амбулатория усьтӥзы. 400 квадрат метръем юртэз «Здравоохранение» йӧскалык ӵектос улсын пуктӥзы. Со сярысь Удмуртиысь тазалыкез утёнъя министерстволэн пресс-службаез ивортӥз. Вужез амбулатория азьло грязелечебницалэн юртаз интыяськемын вал. « Вуж юртын туж кезьыт вал, приёмын гынсапегъёсын пуким, нош черодын адямиос – дӥськутэн. Тупатъян ужъёс совето вакытысен ӧй вал. Нуназеозь паласькись лек вирус инфекциослэн тодметъёсызтэк пациентъёсты кутӥмы, кыкетӥ сменае – температураен, мукет сямен калыкез люкыны ӧз луылы. Выль амбулаториын луонлыкъёс ӟечесь, татын выжыкылын кадь – югыт, шуныт, лякыт » Надежда Первушина, Асан Техникум амбулаториысь огъя практикая эмчи Эмъяськонниын черкогуртын кык сюрс пала улӥсьёслы но куать матысь гуртъёсысь пациентъёслы эмъюрттэт сётозы. Али амбулаториын куать адями ужа, матысь дыре фельдшер но лаборант ужаны потозы на. Выль юртын терапевтлэн, фельдшерлэн, пинь эмъясьлэн висъетъёссы, эскерон, процедураос ортчытон но физиокабинет вань. Калыкез люкон сяна, татын нимаз гардероб но регистратура лэсьтӥзы, возьман интыос, ужасьёслы висъетъёс радъямын, нуназе стационар ужа. « Ужаны луонлыкъёс ӟечгес луизы. Выль туала тӥрлык вуиз – нылкышноосты учкон кабинетэ колькоскоп, гинекологической креслоос, пинь эмъян установка. Кардиографъёс вань, амбулаториын кардиограмма лэсьтыса, сое ёрос эмъяськонние расшифровать карон понна дистанционно келяны луэ » Светлана Шихова, Алнаш ёрос эмъяськонниысь валтӥсь эмчилэсь ужзэ быдэсъясь Тодэ вайытом, та нуналъёсы Дэри ёросын выль амбулатория ужаны кутскиз. Ватсалом, 2024-тӥ арын элькунын вить модульной ФАП но кык амбулатория пуктозы. Тегъёс: эмъяськонниос лэсьтӥськон Алнаш Удмуртия  